钦定古今图书集成/明伦汇编/交谊典/第077卷 > 《念奴娇》〈送王长卿赴河间〉赵鼎臣
## 钦定古今图书集成/明伦汇编/交谊典/第077卷 > 《念奴娇》〈送王长卿赴河间〉赵鼎臣

旧游何处，记金汤形胜蓬瀛佳丽。绿水芙蓉元帅与，
宾僚风流济济。万柳亭边，雅歌堂上，醉倒春风里。十
年一梦，觉来烟水千里。惆怅送子重游，南楼依旧
否，朱栏谁倚。要识当时惟是有，明月曾陪珠履。量减
杯中，雪添头上，甚矣吾衰矣。酒徒相问，为言憔悴如
此。